OzLabs/hebrew-wiki-articles huggingface dataset:
שרה מרדוק

שרה מרדוק (באנגלית: Sarah Murdoch; נולדה ב-31 במאי 1972) היא דוגמנית ושחקנית אוסטרלית.

==קריירה==
מרדוק נולדה בלונדון, אנגליה בשם שרה או'הייר והיגרה בילדותה עם הוריה לסידני, אוסטרליה שם גדלה. בגיל שבע עשרה לאחר סיום לימודיה בתיכון הלכה ללמוד בלט במכללת אומנויות הבמה על שם מקדונלד אך לאחר שהמאמן שלה אמר לה שהיא לא מתאימה להיות בלרינה מכיוון שהיא גבוהה עזבה את הבלט ופנתה לתחום הדוגמנות, בתחילה דגמנה רק באוסטרליה ואחר כך נסעה לדגמן גם בפריז ובלונדון במהלך הקריירה שלה היא דגמנה לחברות, מעצבים ומותגים רבים ברחבי העולם כגון לוריאל, רבלון, ראלף לורן, איב סן לורן ואסתי לאודר והופיעה בשערי מגזינים רבים כגון Elle ו-GQ ובשנים 1999 ו-2003 הופיעה בגיליון בגדי הים של ספורטס אילוסטרייטד.

מרדוק הגישה תקופה מסוימת את "Today" תוכנית הבוקר היומית הפופולרית ביותר באוסטרליה והיא אף חזרה לתוכנית לאחר שסיימה את תפקידה כמגישה אורחת בתוכנית שעסקה בנושא של מודעות למען סרטן השד.
ב-2000 הופיעה בטלוויזיה בסדרה "חברים" וב-2001 כיכבה בקולנוע לצד הדוגמנית שלום הרלו בסרט "Head Over Heels".

ב-2007 החלה מורדוק להנחות את העונה החמישית של התוכנית "הטופ מודל הבאה של אוסטרליה" (Australia's Next Top Model) שהיא אחת מתוכניות הריאליטי הנצפות ביותר באוסטרליה וזאת לאחר מחלוקת שהתנהלה עם המנחה הקודמת, בנוסף להנחיית התוכנית חתמה שרה על חוזה עם חברת ההפקות פוקסטל על שיתוף פעולה איתם ביצירת סרטים תיעודיים ביחד עם חברת ההפקות שבבעלותה, ב-2010 ספגה מרדוק ביקורת קשה על תקלה שקרתה בגמר התוכנית בה הכריזה בטעות על הזוכה הלא נכונה. ב-2011 הודיעה על עזיבתה מהנחיית התוכנית לאחר שלוש עונות.

ב-2009 הפיקה מרדוק סרט דקומנטרי בשם "גאוות אוסטרליה" העוסק בחיי היום יום של האוסטרלים והעלה נושאים שונים על ידי מאות אנשים שנבחרו להופיע בסרט.

==חייה האישיים==
מרדוק פעילה למען סיוע לגופים העוסקים באומנויות שלא למטרת רווח ולצדקה, היא משמשת כשגרירה הבין-לאומית לשם כבוד של להקת המחול של אוסטרליה וכחברת הנהלה של הלהקה בנוסף היא גם פעילה ב"מכון לחקר ילדים" והיא אחראית על צוות הפיתוח של המכון (המכון הוקם ב-1986 על ידי סבתו של בעלה של מורדוק ועוסק בבריאות הילד), מרדוק היא הפטרונית של "הקרן הבין-לאומית של אוסטרליה למלחמה בסרטן השד" ואף דברה מספר פעמים בתקשורת על המודעות למחלה ועל פעילות הקרן.

ב-1999 נישאה שרה ללאכלן מרדוק, בנו של איל התקשורת והמיליארדר רופרט מרדוק, בניי הזוג מתגוררים בסידני ולהם שלושה ילדים, שני בנים: קאלן אלכסנדר (נולד ב-9 בנובמבר 2004), איידן פטריק (נולד ב-6 במאי 2006) ובת, איירין אליזבת (נולדה ב-10 באפריל 2010).

==קישורים חיצוניים==

קטגוריה:מנחות טלוויזיה אוסטרליות
קטגוריה:דוגמניות אוסטרליות
קטגוריה:שחקניות קולנוע וטלוויזיה אוסטרליות
קטגוריה:דוגמניות אנגליות
קטגוריה:משפחת מרדוק
קטגוריה:מהגרים מבריטניה לאוסטרליה
קטגוריה:אוסטרליות שנולדו ב-1972
קטגוריה:אוסטרלים שנולדו ב-1972
The Information

The Information (בעברית: המידע) הוא אלבומו העשירי של האמן האמריקאי בק, אשר יצא לאור באוקטובר 2006 על ידי אינטרסקופ רקורדס. הוא הופק ומוקסס על ידי שותפו הוותיק נייג'ל גודריץ'. בשונה מעבודותיו הקודמות עם נייג'ל גודריץ', סגנון האלבום הוא יותר היפ הופ וקצבי. ההקלטות החלו ב-2003 במקביל להקלטות האלבום Guero, אבל האלבום לא הושלם עד ל-2006.

==רקע==
לפני תחילת העבודה על האלבום, נייג'ל גודריץ' ביקש מבק ש"הוא רוצה לעשות אלבום היפ הופ" לפי בק. "במובן מסוים הוא כן, ומובן אחר הוא לא. יש בו שירי היפ הופ, והעבודות הקודמת שלי איתו היו Mutations וSea Change, שהם מעין אלבומים אינטרוספקטיביים, אז האלבום החדש הזה הוא מעין שילוב של שני העולמות האילו"

בריאיון לBBC, בק סיפר שהאלבום היה "מכאיב" לעשייה:

הסינגל הראשון בצפון אמריקה היה "Nausea", שיצא באופן רשמי לרדיו ב-5 בספטמבר 2006. הסינגל הראשון בבריטניה היה "Cellphone's Dead", עם קליפ רשמי בבימויו של מישל גונדרי. הסינגל השני ששוחרר בארצות הברית הוא "Think I'm In Love".

===וידאו קליפים===
לחלק מהעותקים של האלבום צורף DVD בונוס של קליפים שצולמו במיוחד, אחד לכל שיר באלבום. בריאיון למגזין "Wired", בק הסביר על עשיית הקליפים, אשר גם הופיעו באתר שיתוף הווידאו YouTube:

===עטיפה===
העטיפה והחוברת שצורפו לאלבום הגיעו ריקות ואיתם הגיעו ארבעה דפי מדבקות שונים אשר נועדו למעריצים בשביל שיוכלו לעשות עטיפת אלבום משל עצמם. בק הסביר למגזין "Wired" שהוא רצה שלא יהיו שתי גרסאות דומות לעטיפת האלבום: "עטיפת האלבום הולכת להיות בהתאמה אישית. הרעיון הוא לספק משהו שקורא לאינטראקטיביות". לעומת זאת בגלל שקונספט עטיפת האלבום נתפס גימיק לחיזוק המכירות בחנויות, האלבום נמצא לא מתאים להיכנס למצעד האלבומים הבריטי.

===מהדורת דלוקס===
ב-27 בפברואר 2007, יצאה "מהדורת דלוקס" של האלבום. היא כללה את האלבום המקורי בתוספת שלושה שירי בונוס, דיסק נוסף עם שישה רמיקסים משירי האלבום, הדפסה מלאה של מילות שירי האלבום, DVD עם 15 הקליפים ה"ביתיים" של בק פלוס 2 הקליפים הרשמיים ל"Nausea" ו "Cellphone's Dead" ו4 דפי מדבקות שונים לעטיפת האלבום.

==רשימת שירים==

===מהדורת דלוקס===
====רצועות בונוס====

====דיסק 2:רמיקסים====

====דיסק 3: DVD====
הדיסק מכיל את הקליפים הביתיים לכל השירים באלבום המקורי

==קישורים חיצוניים==

* [http://www.youtube.com/results?search_query=beck+information הווידאו קליפים הביתיים שצולמו לThe Information] באתר YouTube

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלבומי בק
קטגוריה:אלבומי רוק אלטרנטיבי
קטגוריה:אלבומי חברת אינטרסקופ רקורדס
אגוגה

דגה, שמן על בד, 1860, הגלריה הלאומית]]
ה"אגוגה" (ביוונית עתיקה: ἀγωγά) היה משטר השכלה ואימונים לבנים מגיל 7 בספרטה העתיקה. האימונים היו כרוכים בלימוד כישורים צבאיים כגון כושר התגנבות, טיפוח נאמנות, עבודת צוות בקבוצה וסיבולת וכן נלמדו כישורים חברתיים כמו ריקוד ושירה. למילה "אגוגה" משמעויות רבות ביוונית עתיקה, ביניהם "השתלטות" או "חטיפה", אך ההקשרים הנכונים במקרה זה הם הנהגה, הדרכה ואימונים. 

הקמת ה"אגוגה" משויכת לספרטני ליקורגוס וזמן הקמתו היה ככל הנראה במאה השישית לפני הספירה, כשספרטה החלה לאמן אזרחים מגיל 7 עד 21. מערכת חינוך זו שגשגה בערך עד סוף העשור של 270 - 280 לפנה"ס. האגוגה הוחזרה על ידי הרפורמות של קלאומנס השלישי ב-226 לפנה"ס. במתכונת זו פעלה עד 188 לפנה"ס. האגוגה הוחזרה שוב, הפעם תחת שלטון רומי ב-146 לפנה"ס ושרדה עד המאה ה-4 לספירה.

מטרת מערכת האימונים הייתה ליצור גברים חזקים פיזית ונפשית שיוכלו לשרת בצבא ספרטה. הספרטנים עודדו נאמנות וחשיבות המדינה על האינטרס של היחיד ולכן ספרטה הפכה להיות מעריה החזקות של יוון העתיקה. המשמעת בקרבם הייתה חזקה והגברים נלחמו בינם לבין עצמם על מנת לקבוע מיהו החזק בקבוצה.

האגוגה היה משטר יוקרתי ברחבי העולם היווני העתיק, ומשפחות אריסטוקרטים רבות מערים שונות שלחו את בניהם על מנת להשתתף באגוגה לתקופות זמן מסוימות.

הספרטנים היו בררניים מאוד לגבי אותם ילדים אשר יתאפשר להם להתאמן באגוגה, וכבוד כזה ניתן לעיתים לילדיהם של שגרירים בספרטה וכמה משפחות שמוצאם משושלת אצולה.

הבנים הבכורים מבתי המלוכה יוריפונטידס ואגיאד, לא השתתפו באגוגה.

==לקריאה נוספת==
<div class="mw-content-ltr">
* Nigel M. Kennell, The Gymnasium of Virtue : Education & Culture in Ancient Sparta Studies in the History of Greece and Rome, University of North Carolina Press, 1995
</div>

==הערות שוליים==
<div class="mw-content-ltr">

</div>

קטגוריה:ערכים שבהם תבנית בריטניקה אינה מתאימה
קטגוריה:ספרטה
קטגוריה:היסטוריה של החינוך
פסטיבל האדריכלות העולמי

זוכה פרס קרן ONCE לנגישות בשנת 2010 בקטגוריה: ספורט (שני זוכים): [[אצטדיון אביבה, אירלנד, דבלין – האדריכלים פופולוס בשיתוף עם סקוט טאלון ווקר]]
פסטיבל האדריכלות העולמי (WAF) הוא פסטיבל שנתי הכולל תחרות פרסים בשידור חי עבור קהילת האדריכלות העולמית. הפסטיבל נועד גם לדיון, ללימוד ולקבלת השראה לקהל האדריכלים. הפסטיבל מאורגן על ידי חברת המדיה EMAP מ-2008.

הפסטיבל הראשון נערך בשנת 2008 ובו הוצגו 224 מבנים ופרויקטים מרחבי העולם, שהיו מועמדים לפרסים ב-17 קטגוריות. הפרויקטים הוצגו על ידי האדריכלים שתכננו אותם, בפני חבר שופטים והקהל הצופה בפסטיבל. הפסטיבל הונחה על ידי האדריכל הבריטי נורמן פוסטר. מאז הפסטיבל הראשון השתתפו בפסטיבל יותר מ-8000 אדריכלים מ-65 מדינות.

הפרויקטים שזכו במקום הראשון לאורך שנות הפסטיבל:
* 2008 - אוניברסיטת בוקוני, מילאנו, איטליה
* 2009 - מרכז מפונגובווה, דרום אפריקה
* 2010 - MAXXI - המוזיאון הלאומי לאמנות המאה ה-21, רומא, איטליה
* 2011 - Media - ICT, ברצלונה, ספרד
* 2012 - Cooled Conservatories at Gardens by the Bay, סינגפור
* 2013 - Auckland Art Gallery, אוקלנד, ניו זילנד

== קישורים חיצוניים == 

 
אדריכלות
קטגוריה:אדריכלות
DSV Alvin

DSV Alvin (תעתיק לעברית אלווין DSV) היא צוללת אמריקאית שנבנתה ב-1964 וביצעה עשרות אלפי צלילות. קרויה ע"ש אליין וין (Allyn Vine) מהנדס מהמכון האוקיינוגרפי בוודס הול.
==פרטים טכניים==
בשל בלאי בצוללת ומתקניה, כמעט כולם שופצו או הוחלפו במהלך הזמן. במהלך השנים הובילה האלווין למעלה מ-12,000 מדענים אל קרקע האוקיינוס. עומק הצלילה המרבי של הצוללת הוא 4500 מטרים ומשקלה הוא 16 טון. האלווין מצוידת בציוד מתקדם הכולל בין היתר, שתי זרועות חיצוניות, ציוד צילום, מדי לייזר לשם קביעת מרחקים, ומדחפי ריחוף. הצוללת נבנתה בהתאם לתקנים שהיו בזמן בנייתה, ומכיוון שכך אין שירותים בצוללת, אין חימום, ולצוללים אסור ללבוש בגדי פליז בשל כללי בטיחות אש.

==פעולות מפורסמות==
בשנת 1966, לאחר התנגשות שני מטוסים אמריקאים מעל חוף ספרד, נפלה פצצת מימן מאחד מהם ושקעה אל קרקעית הים. האלווין נשלחה למקום והצליחה לאתר את הפצצה בעומק של 780 מטר, אך כשלה בניסיון למשות את הפצצה.

ב-1968 בעת הורדתה למים נקרע כבל האחיזה שלה שחיברה אל סיפון הספינה. אלווין נפלה חמישה מטרים עד המים ומשם המשיכה לצלול ללא שליטה עוד כ-1500 מטרים. שלושת אנשי צוותה נחלצו מיד עם נפילתה אך סוגרי הצוללת נותרו פתוחים בשל כך והיא התמלאה במים. לאחר כעשרה חודשים חולצה הצוללת כשהיא שלמה יחסית, אך מלאה במים. מזון שנותר בצוללת לא התקלקל כמעט בשל תנאי הקור ומיעוט החמצן בעומק זה.

לאחר תיקונה נשלחה הספינה לחקור את אזור רכס ההרים המרכז אטלנטי שלאורכו שוכנים הרי געש רבים. ב-1977 נשלחה הצוללת לחקור את אזור איי גלאפגוס הגעשיים. החוקרים בראשות רוברט בלארד גילו סוג חדש של נביעות הידרותרמיות המכונות מעשנות שחורות שמהן נפלטו מים חמים עשירים במתכות ומינרלים, וכן גילו יצורים חיים אקסטרמופילים, אשר ניזונו מהמתכות בתהליך כימוסינתזה.

ב-1979 נשלחה הצוללת לאוקיינוס השקט, וגילתה שם זרמי מים שחורים ורותחים אשר נוצרו מהתכת מתכות במים. בצלילה הראשונה כוון מד החום עד טמפרטורה של 30 מעלות ובעת הצלילה הוא הגיע למעלה הגבוהה ביותר. בשלב זה לא יכלו החוקרים לדעת על הטמפרטורה השוכנת במים לאשורה. בצלילה השנייה כוילו מדי החום ליכולת מידה גבוהה בהרבה, בעת הצלילה נמצא כי חום המים הגיעה עד 400 מעלות. חלונות הצוללת לא תוכננו במיוחד לעמידה בטמפרטורה כה גבוהה, אך דבר לא אירע להם.

ב-1986 הייתה האלווין מעורבת במציאת הטיטניק על ידי משלחת שבראשה עמד רוברט בלארד.

ב-6 באוגוסט 2004, הכריזה קרן המדע הלאומית על כלי רכב חדש שימלא את מקומו של ה-DSV Alvin. כלי הרכב החדש יוכל להגיע לעומק גדול יותר ויצויד בציוד משוכלל יותר מזה שב-DSV Alvin. גורלה של ה-DSV Alvin אינו ידוע, ויש אומרים שצוללת זו תיכנס למוזיאון, או שתשמש למחקר ימי במים רדודים (באופן יחסי לכלי הרכב החדש שימלא את מקומה).

==ראו גם==
* המכון האוקיינוגרפי בוודס הול

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:צוללות בצי ארצות הברית
מאיר יוסט

הרב מאיר יוסט (ה'תרס"ח, 1908 – ה'תש"ע, 9 באפריל 2010) היה הרב הראשי של הולנד במשך 45 שנה.

==ביוגרפיה==

נולד בעיירה ויז'ניץ (אז בהונגריה) לניסן יוסט שהיה מלחין חסידי ומשב"ק של רבי ישראל הגר מוויז'ניץ. בנערותו למד כמה שנים אצל הרב פנחס הורביץ ולאחר כמה שנים עבר לגרמניה ולמד אצל הרב יוסף ברויאר. עם עליית הנאצים לשלטון בגרמניה חזר לבית הוריו בגרוסוורדיין (לשם נמלטו במלחמת העולם הראשונה מהעיירה ויז'ניץ) והחל בפעילות ציבורית, הוא התמנה ליו"ר סניף אגודת ישראל בעיר והיה פעיל מאוד בארגון.
במלחמת העולם השנייה הסתתר עם משפחתו בבודפשט ובעזרת ידידים שרד את המלחמה, לאחר המלחמה עבר לשווייץ ומונה לר"מ בישיבת מונטריי.

בשנת תשכ"ג (1963) הוזמן לכהן כרב ראשי להולנד, הוא עבר לאמסטרדם ושם התגורר כמעט חמישים שנה עד לפטירתו, היה מן החברים הבכירים בארגון מרכז רבני אירופה. חיבר את הספר אמרי מאיר על התורה.

נפטר באמסטרדם בגיל 102, ארונו הוטס לארץ והוא נטמן בהר הזיתים בירושלים.

==קישורים חיצוניים==

* [http://www.rce.eu.com/articlePage.asp?pageID=397&pageTable=2&lang=hebrew ראיון עמו באתר מרכז רבני אירופה] 
* 

==הערות שוליים==

קטגוריה:רבנים הולנדים
קטגוריה:יהודים הקבורים בהר הזיתים: חלקת גליציה
קטגוריה:פעילי אגודת ישראל
קטגוריה:רבנים חרדים
קטגוריה:יהודים מבוקובינה
קטגוריה:רבנים שהגיעו לגיל מאה
קטגוריה:אישים שהועלו לקבורה בארץ ישראל
קטגוריה:פליטי רדיפות הנאצים
קטגוריה:יהודים שהגיעו לגיל מאה
קטגוריה:אישים שהגיעו לגיל מאה
קטגוריה:הולנדים שנולדו ב-1908
קטגוריה:הולנדים שנפטרו ב-2010
סוגי ערים לפי אזורים גאוגרפיים

מאפייני הערים בעולם המשתנים לפי מיקום גאוגרפי ומאפיינים היסטוריים ואתניים.

== אסיה ==
*העיר המוסלמית במזרח התיכון - העיר המוסלמית בנויה בעיקר מרחובות צרים וצפופים הנועדו ליצירת צל ומחסה מפני השמש. העיר מורכבת מעיר עתיקה בנויה סביב לשוק ממנו יוצא מעבר צר אל עבר מרכז מסחרי חדש ואותו חוצה מסילת רכבת. בין העיר העתיקה למרכז החדש מצויים אזורי מעבר למגורים כאשר בני המעמד הנמוך גרים בסמיכות למרכז העיר העתיקה ובני המעמד הגבוהה בקצה העיר החדשה. בשולי העיר העתיקה מצויים אזורי תעשייה. 
*העיר הסינית - ערים סיניות בנויות לפי תכנון של תורת ה"פנג שואי" מצפון לדרום כאשר במרכז מצויים המקדשים וארמון המלך ומסביבם שכונות המגורים. את העיר מקיפה חומה גבוהה ומסביבה תעלת מים רחבה.

== אפריקה == 
*ערי היורובה - ערי היורובה הן ערים באזור ניגריה ומערב אפריקה המצויות מדרום למדבר סהרה הבנויות על דרכי שיירות וברובן גם חקלאיות.

== אירופה ==
*העיר היוונית - דגם של עיר הבנויה "רחובות שתי וערב" מסביב למקדש, תיאטרון פתוח: "אמפיתיאטרון", מרכז שלטון: "אקרופוליס", ומרכז עסקים: "אגורה". 
*העיר הרוסית - ערים רוסיות מסורתיות בנויות לרוב סביב מצודת שלטון בנויית חומה הקרויה: "קרמלין".
*העיר הקומוניסטית במזרח אירופה - ערים בעלות כיכרות גדולות ורחבות עם סמלי הקומוניזם בתוכם. מאפייני העיר הם מבני ציבור בסגנון: "עוגת החתונה", דירות סטנדרטיות למעמד הפועלים, רכבת תחתית המשמשת גם בתור מקלט או עיר תת-קרקעית. בנוסף חוצים את העיר כבישי טבעת רבים ומסלולי טבעת של רכבת תחתית.

== אמריקה ==
*העיר בצפון אמריקה - דגם של עיר הבנויה "שתי וערב" בעלי שמות של אותיות לטיניות ומספרים היוצאים מתוך "בניין הקפיטול" הנמצא במרכז העיר ובמרכז שדרה מרכזית הנקראת: "מול" ובה מרוכזים בנייני השלטון או מוסדות תרבות מרכזיים.
*העיר של הילידים האינדיאנים - העיר האינדיאנית בנויה מסביב לכיכר מרכזית בה פזורים מקדשים רבים, בצידה האחד אזור תעשייה המיועד לעובדי המקדשים ובצידה השני ארמון המלך. ליד אזור המקדשים מצוי אזור המגורים.

== ראו גם ==
* עיר עולם
* גאוגרפיה עירונית ותכנון ערים ואזורים - מונחים

==קישורים חיצוניים==
* [http://bss.sfsu.edu/guo/geog%20432/articles/goodmecitiespaper.pdf מאמר על העיר במזרח התיכון] באתר של אוניברסיטת סן פרנסיסקו

*
*
קטגוריה:מונחונים
ז'קי לוי

ז'קי לוי (נולד בז' בחשוון ה'תשכ"א, 28 באוקטובר 1960) הוא פוליטיקאי ישראלי. כיהן כראש עיריית בית שאן וכחבר הכנסת העשרים וכסגן שר במשרד הבינוי מטעם מפלגת הליכוד.

==ביוגרפיה==
נולד בבית שאן, ילדם השני של רחל ודוד לוי. שירת בצנחנים. לאחר שחרורו מצה"ל היה עוזרו של ראש מועצת רמת ישי.

בשנת 1989 נבחר כחבר מועצה במועצת בית שאן מטעם סיעת "לב". הוא הפסיד בהתמודדות על ראשות המועצה, למועמד הליכוד, שלמה בן לולו. בין השנים 1992–1998 שימש ממלא מקום ראש המועצה. בשנת 1999, כשלוי לא היה בתפקיד, הוכרזה בית שאן כעיר.

לוי הוא חבר מרכז הליכוד, וחבר מזכירות התנועה. בשנת 2002 נפצע לוי בפיגוע טרור, הפיגוע בסניף הליכוד בבית שאן, שבו נהרגו שישה אנשים. בשנת 2003 נבחר לראשות עיריית בית שאן מטעם הליכוד. בנוסף לכך, כיהן לוי כמ"מ יו"ר המרכז לשלטון המקומי ומחזיק בתיק החברה למשק וכלכלה.

בשנת 2012, זכה לוי, כמו גם ארבעה מאחיו ושניים מאחייניו, בהגרלת קרקעות זולות, שניהלה העירייה עבור מינהל מקרקעי ישראל. בעקבות המחאה הציבורית ביטל רק לוי את זכייתו ולא את זו של קרוביו. שמו של לוי נקשר גם באי סדרים אחרים.

בשנת 2013 הפסיד בבחירות לראשות העיר לרפי בן שטרית בהפרש של 96 קולות.

בבחירות המקדימות בליכוד שנערכו לקראת הבחירות לכנסת העשרים (2015), זכה לוי במקום המיועד למחוז גליל ועמקים, והתמודד במקום ה-18 ברשימת הליכוד לכנסת. הרשימה קיבלה 30 מושבים והוא נבחר לכנסת. ב-15 ביוני 2015 מונה לתפקיד סגן שר הבינוי.

ב-1 במרץ 2015 הוגש נגדו ונגד בכירים בעיריית בית שאן כתב אישום על עבירות בתחום איכות הסביבה.

ב־2018 התמודד שוב לתפקיד ראש עיריית בית שאן מטעם הליכוד, וניצח את רפי בן שטרית; בעקבות בחירתו פרש מהכנסת ב־18 בנובמבר 2018.

בבחירות 2023 חבר ליריבו רפי בן שטרית לריצה משותפת לקראת הבחירות. אך הפסיד בבחירות לראשות העיר לנועם ג'ומעה והודיע על פרישה מהחיים הפוליטיים בבית שאן וממועצת העיר.

== חיים אישיים ==
משתייך לציונות הדתית. נשוי לד"ר בת ציון (ציונה) לבית בורר ואב לשבעה ילדים. אחותו היא חברת הכנסת לשעבר אורלי לוי-אבקסיס.

==אילן יוחסין==

==קישורים חיצוניים==

* 
* 
* 
* 
* 
* 
*שרה ליבוביץ-דר, [https://www.makorrishon.co.il/nrg/online/1/ART1/002/666.html "לא יעלה על הדעת"], באתר מעריב, 4 בנובמבר 2005
* 

==הערות שוליים==

קטגוריה:חברי הכנסת העשרים
קטגוריה:חברי הכנסת מטעם הליכוד
ז'קי לוי
קטגוריה:פצועי טרור ישראלים
קטגוריה:ציונות דתית: אישים
קטגוריה:ראשי עיריית בית שאן
קטגוריה:ראשי רשויות מקומיות מטעם הליכוד
קטגוריה:אישים ממוצא יהודי-מרוקאי
קטגוריה:ישראלים שנולדו ב-1960
קטגוריה:בית שאן: חברי הכנסת
תנאי בל יעבור

תנאי בל יעבור (בלטינית: Sine qua non או condicio sine qua non; ברבים: condiciones sine quibus non) הוא מונח משפטי לטיני המתייחס לפעולה, תנאי או מרכיב יסודי וחיוני שלא ניתן לוותר עליו. משמעותו המילולית של הביטוי היא '(תנאי) שבלעדיו לא ניתן שיהיה' ותרגומו הנפוץ לעברית הוא "תנאי בל יעבור" או "כלל בל יעבור".

== שימוש בספרות ==
הביטוי הלטיני מופיע לראשונה בכתביו של בואתיוס, ומקורו בביטויים המיוחסים לאריסטו. בזמנים המודרניים עבר הביטוי משימוש משפטי גרידא לשימוש יומיומי יותר בשפות רבות, בהן אנגלית, גרמנית, צרפתית, איטלקית, ספרדית ועברית. בלטינית קלאסית השימוש התקין בביטוי מכיל את המילה condicio (מהפועל הלטיני condicere – להסכים), אולם כיום מצוטט הביטוי לעיתים עם המילה conditio שמקורה הלטיני הוא השורש condo שהוראתו 'לבסס' או 'להניח'. מעבר לתחום המשפטי, הביטוי מופיע בספרות הכלכלית, הפילוסופית והרפואית.

דוגמה לשימוש מפורסם בביטוי נעשה בביוגרפיה של אנדרו ג'קסון, נשיאה השביעי של ארצות הברית. בספר, פרי עטו של הנרי ויליאם ברנדס , מופיעה מובאה מנאום של ג'קסון במעמד הרמת כוסית לכבוד תואר דוקטור לשם כבוד שקיבל מאוניברסיטת הרווארד. ג'קסון מצוטט כאומר למאזינים: "E pluribus unum, my friends. Sine qua non." – "מתוך רבים אחד, ידידיי. (זהו) תנאי בל יעבור". דוגמה נוספת היא דרישתו של המזכיר הכללי לשעבר של מועצת האיחוד האירופי, חאבייר סולאנה, כי סרביה תעמיד לדין את רדובאן קרדז'יץ' כתנאי בל יעבור להצטרפותה של המדינה לאיחוד האירופי.

הביטוי מופיע גם בהערות לסעיף 59 של אמנת ז'נבה הרביעית הנוגע להגנה על אוכלוסייה אזרחית בזמן מלחמה. בהערה מצוין כי תנאי בל יעבור להעברת סיוע הומניטרי לשטח כבוש הוא הוודאות כי הציוד אכן יגיע לאוכלוסייה האזרחית הפגועה ולא יגיע לידיו ולטובתו של הכוח הכובש.

== שימוש ברפואה ==
הביטוי "sine qua non" משמש ברפואה לעיתים תכופות בהקשר של סימן, תסמין או ממצא שהיעדרם מאפשר לשלול מחלה או הפרעה מסוימת בסבירות גבוהה. בדיקה לתסמין שכזה היא בעלת מדד רגישות גבוה, ונדיר שתוביל לאבחון שגוי. כתוצאה מכך, תוצאה שלילית בבדיקה מסוג "sine qua non" מספקת אישוש מובהק להיעדרה של מחלה או הפרעה. דוגמה לממצא מסוג זה היא הימצאות מוטציה בתאים הנגועים בסוגים מסוימים של סרטן המעי הגס.

האבחון הנגדי לאבחון מסוג "sine qua non" הוא סימן פתוגנומוני – מאפיין ייחודי המזוהה עם מחלה. הימצאותו של סימן כזה מעידה בסבירות גבוהה על נוכחותה של מחלה.

== ראו גם ==
* ייהרג ואל יעבור
* תנאי הכרחי

==הערות שוליים==

קטגוריה:מילים וביטויים בלטינית
קטגוריה:מונחים משפטיים
יחיאל מיכאל יוספי

הרב יחיאל מיכאל (מיכי) יוספי (נולד בא' בשבט ה'תשכ"ט, 20 בינואר 1969) הוא מורה רוחני, משנתו מבוססת על כתביו של רבי נחמן מברסלב ועל שיטת ימימה.

== קורות חייו ==
נולד בחיפה למרים ויהודה יוספי, משפחה ליטאית עם שנים עשר ילדים. אביו, הרב יהודה יוספי, הוא דרשן בולט.

גדל בבני ברק ולמד בתלמוד תורה "תורת אמת" וב"ישיבת תפארת ציון". בגיל 14 עזב את המגזר החרדי. למד בישיבת ההסדר קריית ארבע ובישיבת עוד יוסף חי בשכם.

לאחר שחרורו משירות ההסדר עסק יוספי בהגות הבודהיסטית, וטייל מספר חודשים במזרח הרחוק. באותה תקופה יוספי הגדיר את עצמו כרחוק מאוד מהדת. הוא קיים פגישה עם הדלאי למה ואיחל לו ש"כשם שאנחנו (היהודים) חזרנו לירושלים כך תחזרו אתם לטיבט".
לאחר שחזר לישראל הוא החל בתהליך של חזרה בתשובה והתקרב לחסידות ברסלב. למד אצל הרב יצחק בזנסון. בהמשך חזר להודו והקים שם את "הבית היהודי", מרכז רוחני ליהודים בהודו. בהמשך הקים עוד חמישה "בתים יהודיים" בהודו.

בעבר העביר שיעור קבוע בביתם של סיון וידידיה מאיר בשכונת נחלאות בירושלים. מגיש פינה שבועית בתוכנית הרדיו של ידידיה מאיר.

בשנת 2004 עבר להתגורר בחוות ישוב הדעת (מאחז באזור שילה), שם ניהל מרכז רוחני והעביר סדנאות והרצאות לפי תורתו של רבי נחמן מברסלב. הקים במקום חווה אורגנית-אקולוגית שבה התקיימו סדנאות והרצאות בהדרכתו, בעיקר בשבתות ובחגים, שבהם התארחו עשרות אנשים באוהלים במקום. בשנת 2013 עבר יוספי להתגורר במבוא חורון, ומאז ספטמבר 2016, קבע את ביתו בשילה.

הרצה בארגון "ערכים" בירושלים, ב"מרכז שורשים" בירושלים ובתל אביב ובערוץ מאיר באינטרנט.

לרב יוספי טור בעלון השבת "קרוב אליך", ובעבר אף כתב טור בעלון שבת בשבתו.

== חיים אישיים ==
יוספי נשוי לתמר, מורה ומטפלת בשיטת פלדנקרייז במקצועה, בתו של הרב יהודה חזני. לבני הזוג שמונה ילדים. גיסו הוא איש התקשורת חנוך דאום.

==קישורים חיצוניים==

* 
* רוני איילון, [https://web.archive.org/web/20160303184614/http://shamayim.info/181/רוני-אילון-מארח-את-מיכי-יוספי בגובה העיניים עם מיכי יוספי], 2 ביולי 2006
* [https://web.archive.org/web/20160303174645/http://www.ydaat.com/images/yediot.pdf כתבה על הרב מיכי יוספי]בעיתון ידיעות אחרונות, 27 באוקטובר 2006
* ידידיה מאיר, [http://www.col.org.il/show_news.rtx?artID=27703 ריאיון עם הרב מיכי יוספי] באתר "חב"ד און-ליין", 5 במרץ 2007
* [http://www.hagabay.net/component/content/article/42-2008-12-21-22-00-27/ראיונות/2517-השאלון,-עם-הרב-מיכי-יוספי.html ריאיון עם הרב מיכי יוספי] באתר "איגוד בתי הכנסת העולמי", 12 בדצמבר 2013
*דרור יהב, [https://pashut-yahadut.co.il/יוצא-לאור-ראיון-עם-הרב-מיכי-יוספי/ יוצא לאור - ראיון עם הרב מיכי יוספי], בעלון "קרוב אליך", גיליון 393, 18 בנובמבר 2021.
* [https://www.inn.co.il/tags/הרב_מיכי_יוספי/ כל הכתבות על הרב מיכי יוספי], באתר ערוץ 7

== הערות שוליים ==

קטגוריה:בוגרי ישיבת עוד יוסף חי
קטגוריה:בוגרי ישיבת תפארת ציון
קטגוריה:מבוא חורון: אישים
קטגוריה:משפחת חזני
קטגוריה:רבני ברסלב
קטגוריה:שילה: אישים
קטגוריה:תושבי מאחזים
קטגוריה:ישראלים שנולדו ב-1969
קטגוריה:בוגרי ישיבת ניר קריית ארבע
לחיים טיש

לוגו הסדרה
לחיים טיש היא סדרה מוזיקלית חסידית שיצאה לאור על ידי יוסף משה כהנא וחברת לחיים הפקות.

==רקע==

הסדרה משלבת ניגונים חסידיים עתיקים וחדשים המושרים בחצרות חסידים בשבתות ובחגים עם מוזיקה מודרנית. הסדרה נמכרה בעשרות אלפי עותקים. שדרן הרדיו והמוזיקה החסידית יוסי גיל הגדיר את הסדרה כ"תחיית המוזיקה החסידית". בסדרה משתתפים הזמרים יענקי דסקל, אייזיק האניג, אהרלה סמט, שלמה טויסיג, לוי פולקוביץ, משולם גרינברגר, זאנוויל ויינברגר ועוד, וכן מקהלת ילדים.

==אלבומי הסדרה==

==קישורים חיצוניים==
* 

* [https://web.archive.org/web/20160304000318/http://www.shlager.net/article/3605/מוזיקה/shlager/לחיים-טיש-שבועות-נחשף.html%7C לחיים טיש תורה נחשף, באתר שלאגר נט.]
* [https://www.bhol.co.il/news/81378 הפקה מיוחדת: לחיים טיש פסח, באתר בחדרי חרדים]

==הערות שוליים==

קטגוריה:אלבומים בעברית
קטגוריה:אלבומים חסידיים
קטגוריה:אלבומים ביידיש
קטגוריה:אלבומי חברת לחיים הפקות
בית לבאות

שמאל
בֵּית לְבָאוֹת היה יישוב מקראי כנראה בצפון-מערב הנגב.
מוזכר בספר יהושע כעיר המצוייה בנחלת שבט שמעון או בנחלת שבט יהודה.

חוקר המקרא עמנואל ענתי סובר כי שמו של האתר נגזר מהמצאו של מבנה פולחן לאלה כנענית בשם לביאה, "ומכאן שראשיתה של העיר היא בתקופה הכנענית".

לבאות מוזכר כאחד מערי שבט יהודה, בין סַנְסַנָּה לשלחים:

בית לבאות נזכר גם כשייך לשבט שמעון, בין חצר סוסה לבין שָׁרוּחֶן:
.

ענתי שיער כי בית לבאות היא העיר בֵּית בִּרְאִי המוזכרת בספר דברי הימים:

== לקריאה נוספת ==
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 83.
== קישורים חיצוניים ==
* [http://www.kotar.co.il/KotarApp/Index/Chapter.aspx?nBookID=95669121&nTocEntryID=95679827 בית לבאות], האנציקלופדיה המקראית, באתר kotar
* ישראל זאב הלוי הורביץ, [http://www.hebrewbooks.org/pdfpager.aspx?req=36820&pgnum=35 מחקרי ארץ אבותינו (על בית לבאות)], באתר hebrewbooks

==הערות שוליים==

קטגוריה:אתרי המקרא
קטגוריה:הנגב
קטגוריה:כנען
קטגוריה:נחלת שבט שמעון
אליסטר בראונלי

אליסטר (משמאל) וג'ונתן בראונלי
בראונלי במהלך תחרות ב-2011
אליסטר אדוארד בראונלי (באנגלית: Alistair Edward Brownlee; נולד ב-23 באפריל 1988) הוא טריאתלט בריטי, פעמיים ברציפות האלוף האולימפי (לונדון 2012 וריו דה ז'ניירו 2016), פעמיים אלוף העולם (2009 ו-2011) ושלוש פעמים אלוף אירופה (2010, 2011 ו-2014).

== קריירה ==
בראונלי נולד ביורקשייר מערב באנגליה ולמד בברדפורד. אמו קייטי הייתה שחיינית ואביו קית' רץ, הם נהגו לקחת אותו ואת אחיו הצעיר ג'ונתן (שנהיה לטריאתלט מצטיין בפני עצמו), לריצות ביערות ובהרים (fell), רכיבות ממושכות על אופניים ושחיות, כנער הצטיין בריצות קרוס קאנטרי. לטריאתלון הגיע בעקבות דודו טריאתלט בעצמו. בגיל שמונה השתתף לראשונה בתחרות דואתלון, זמן קצר לאחר שהחל את שלב הריצה איבד את נעלו, אך בחר להמשיך ולא לעצור עד סוף התחרות. ב-2002 השתתף לראשונה באליפות אירופה לצעירים. הוא זכה באליפות העולם לנוער ב-2006, ובמדליית ארד באליפות אירופה לנוער באותה שנה. ב-2007 זכה באליפות אירופה לנוער וב-2008 זכה באליפות העולם עד גיל 23. הוא ייצג את בריטניה באולימפיאדת בייג'ינג וסיים במקום ה-12, לאחר שהוביל את המירוץ 3 קילומטרים מתחילת קטע הריצה.

את הפריצה שלו עשה ב-2009 כשזכה באליפות העולם לבוגרים, הוא זכה בכל חמש התחרויות בהן השתתף מתוך שמונה תחרויות הסבב, כולל באירוע הגראנד פינאלה. באליפות אירופה באותה שנה זכה במקום השני. בתחילת 2010 סבל מפציעה ונעדר מתחרויות במשך שלושה חודשים, הוא חזר להשתתף בסבב אליפות העולם שנערך ביוני במדריד וזכה במקום הראשון, בהמשך העונה ניצח גם בתחרות הגראנד פינאלה שנערכה בבודפשט, בדירוג הסופי של אליפות העולם הגיע למקום השישי. באליפות אירופה ב-2010 זכה במקום הראשון. ב-2011 זכה בפעם השנייה באליפות העולם לאחר שניצח בארבע תחרויות מתוך שבע התחרויות בסבב כולל אירוע הסיום, כמו זכה פעם שנייה באליפות אירופה. בפברואר 2012 קרע את גיד אכילס במהלך אימון ונעדר מהתחרויות במשך 4 חודשים. ביוני חזר להתחרות וניצח בפעם ה-12 בתחרות אליפות העולם שנערכה בקיצביהל.

באולימפיאדת לונדון זכה במדליית זהב לאחר שסיים בזמן של 1:46:25 שעות, וגבר על חאבייר גומס הספרדי שסיים שני ואחיו ג'ונתן שזכה במדליית הארד. בעקבות הישגיו הוענק לו ב-2013 תואר חבר במסדר האימפריה הבריטית.

באולימפיאדת ריו דה ז'ניירו (2016) הגן על תוארו וזכה במדליית זהב בזמן של 1:45:01 שעות, לפני אחיו ג'ונתן והנרי שומאן הדרום אפריקאי.

בראונלי בעל תואר ראשון במדעי הספורט ופיזיולוגיה מאוניברסיטת לידס.

אחיו, ג'ונתן בראונלי זכה במדליית כסף אחרי אליסטר, הן באליפות העולם ב-2011 והן באליפות אירופה באותה שנה.

==קישורים חיצוניים==

* 

* 
* [http://www.bbc.co.uk/sport/0/olympics/18247695 London 2012: How Alistair and Jonny Brownlee took on the world], אתר BBC, 31 במאי 2012
* [http://www.bbc.co.uk/sport/0/olympics/14221351 פרופיל] באתר BBC

קטגוריה:טריאתלטים בריטים
קטגוריה:חברים במסדר האימפריה הבריטית
קטגוריה:אלופים אולימפיים: טריאתלון
קטגוריה:טריאתלטים באולימפיאדת ריו דה ז'ניירו (2016)
קטגוריה:טריאתלטים באולימפיאדת לונדון (2012)
קטגוריה:טריאתלטים באולימפיאדת בייג'ינג (2008)
קטגוריה:אלופים אולימפיים בריטים: אתלטיקה
קטגוריה:בריטים שנולדו ב-1988
חצר סוסה

שמאל
חֲצַר סוּסָה או חֲצַר סוּסִים היה יישוב מקראי. יש הסוברים, כי הוא היישוב המקראי סנסנה, המוזכר בספר יהושע.

בספר יהושע הוא נזכר כשייך לנחלת שבט שמעון:

בספר דברי הימים מוזכר היישוב בשם "חצר סוסים", לצד יישובים אחרים בנחלת שבט שמעון, עד תקופת המלוכה:

במאה ה-20 הציעו חוקרי המקרא וארץ ישראל, לזהותו במספר אתרים: בח'רבת אבו סוסין מדרום מזרח לתל אל פארעה, או בח'רבת סוסיֶה הסמוכה לאשתמוע, אולם שאינה בנחלת שבט שמעון.

== לקריאה נוספת ==
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 63.
== קישורים חיצוניים ==
* [http://www.kotar.co.il/KotarApp/Index/Chapter.aspx?nBookID=95772428&nTocEntryID=95783112 חצר סוסה, חצר סוסים], האנציקלופדיה המקראית באתר kotar

==הערות שוליים==

קטגוריה:יישובי המקרא
קטגוריה:נחלת שבט שמעון
למת רימן-לבג

במתמטיקה, לֶמת רימן־לבג, על שם המתמטיקאים ברנהרד רימן ואנרי לבג, קובעת כי התמרת פורייה או התמרת לפלס של פונקציה ממרחב L<sup>1</sup> מתאפסת באינסוף. ללֶמה חשיבות רבה באנליזה הרמונית.

== הלֶמה ==
בהינתן <math>f: \R \to \Complex</math> פונקציה מדידה, שהיא L<sup>1</sup> (כלומר: אינטגרל לבג של <math>|f|</math> הוא סופי), אזי:
<math display="block">\lim_{z\to\pm\infty}\left[\int^\infty_{-\infty} f(x) e^{-izx}\,\mathrm{d}x \right] = 0</math>

כלומר, התמרת פורייה של <math>f</math> שואפת ל-<math>0</math> כאשר <math>z</math> שואף לאינסוף.

=== לֶמה מקבילה ===
תהא <math>f : \R \to\Complex</math> פונקציה רציפה למקוטעין בקטע [L,L-], ויהיו A<sub>n</sub> ו-B<sub>n</sub> מקדמי טור פורייה שלה. אזי:

<math display="block">\lim_{n\to\pm\infty} A_n = \lim_{n\to\pm\infty} B_n = 0</math>ניתן להכליל את הלֶמה של רימן-לבג לפונקציות אינטגרבליות ולאו דווקא רציפות.

== הוכחה ==

הוכחה עבור פונקציות רציפות ומחזוריות <math>2\pi</math> לכל <math>\varepsilon>0</math> קיים פולינום טריגונומטרי<math>p(x)</math> כך ש- <math>\forall x , |p(x)-f(x)|<\varepsilon</math> נובע מיידית ממשפט פייר כיוון שממוצע סאזרו הוא פולינום טריגונומטרי לכל <math>f</math> (מקדמי פורייה של פולינום טריגונומטרי מקיימים: <math>\lim_{|n| \to \infty} \widehat{f}(n)= 0 </math>).

==קישורים חיצוניים==
* 

קטגוריה:משפטים באנליזה
קטגוריה:ברנהרד רימן
רימן
קטגוריה:התמרת פורייה
טקאו מיקי

טקאו מיקי (ביפנית: 三木 武夫; ) היה פוליטיקאי יפני וראש ממשלת יפן ה-66.

==ביוגרפיה==
מיקי נולד במחוז טוקושימה, ולמד משפטים באוניברסיטת מייג'י. לאחר מכן למד באוניברסיטת דרום קליפורניה, משם קיבל תואר דוקטור לשם כבוד בשנת 1966.

מיקי נבחר לבית הנבחרים של יפן ב-1937, והחזיק במושבו עד מותו ב-1988. הוא החליף את קקואיי טנאקה בראשות הממשלה ב-9 בדצמבר 1974, לאחר שהאחרון נאלץ להתפטר בעקבות פרשיית שחיתות בה היה מעורב. מיקי נבחר להחליף את טנאקה בגלל תדמיתו ה"נקייה" משחיתות, ומכיוון שלא הנהיג סיעה חזק, כמו קודמו בתפקיד.

לאחר היבחרו, ניסה מיקי לערוך רפורמה במפלגה הליברלית-דמוקרטית, וקידם את חקירת המעורבים בפרשיות שחיתות נוספות, ובכך קנה לעצמו אויבים בתוך מפלגתו שלו. אף על פי שתדמיתו הציבורית הייתה חיובית, המפלגה סבלה נזק תדמיתי בעקבות פרשיות השחיתות, ובבחירות של שנת 1976 היא איבדה את הרוב בדיאט של יפן, ונאלצה לצרף אליה מפלגות קטנות על מנת להישאר בשלטון. בשל אובדן הרוב בבית התפטר מיקי מתפקידו ב-24 בדצמבר 1976, וטקאו פוקודה החליפו.

==קישורים חיצוניים==

* 

קטגוריה:ראשי ממשלת יפן
קטגוריה:יפנים שנולדו ב-1907
קטגוריה:יפנים שנפטרו ב-1988
משפחת אוסטרוגסקי

שלט האצולה של המשפחה]]
אחוזות המשפחה במאות ה-16 וה-17 בוורוד
משפחת אוסטרוגסקי (בפולנית: Ostrogscy, בליטאית: Ostrogiškiai, באוקראינית: Острозькі-Ostroz'ki, ברוסית: Острожские -Ostrozhskie) הייתה משפחת אצולה מרכזית בדוכסות הגדולה של ליטא ובאיחוד הפולני-ליטאי. שם המשפחה נגזר מהעיר אוסטרוה שנמסרה לדניילו דמיטרוביץ (Danylo Dmytrovych) מאת מלך ממלכת גליציה-ווהלין באמצע המאה ה-14. דמיטרוויץ' היה ככל הנראה נצר לשושלת רוריק. 

בנו, הנסיך פיודור דמיטרוביץ' אוסטרוגסקי (Feodor Danilovich Ostrogski) היה מאנשיו של הדוכס הגדול ולדיסלב השני יגיילו, שהעניק לו את טירת אוסטרוה, את קורץ ואת תואר מושל ווהלין ב-1387. נחלת המשפחה גדלה וכללה 24 ערים, 10 עיירות ומעל 100 כפרים ושטחים חקלאיים נרחבים בווהלין, פודוליה וגליציה. 

אחד מצאצאיו של פיודור דמיטרוביץ' היה קונסטנטי (Konstanty Ostrogski) שמונה להטמאן הגדול של ליטא ופיקד על צבאה בקרב אורשה (1514) נגד נסיכות מוסקבה. גם צאצאיו נשאו בתואר ההאטמאן הגדול של ליטא. 

בניגוד לבתי אצולה עילית אחרים (מגנאטים) מן האזור דבקו בני אוסטרוגסקי בנצרות יוונית-אורתודוקסית ולא המירו דתם לנצרות קתולית ובכך נמנעו מהפכתם לפולנים. המשפחה טיפחה את השפה הרותנית ואת תרבותה ומימנה בתי ספר בהם נלמדה השפה. ב-1581 הודפס במימון המשפחה "תנ"ך אוסטרוג" (באוקראינית: Острозька Біблія; ברוסית: Острожская Библия), בסלאבית כנסייתית עתיקה ובאותיות קיריליות, תרומה חשובה לביסוסה של הכנסייה האורתודוקסית באזור.

הצאצא האחרון של המשפחה היה יאנוש (Janusz Ostrogski ;1554–1620). נחלות המשפחה עברו דרך קשרי נישואין למשפחת לובומירסקי.

== קישורים חיצוניים ==

* [http://www.encyclopediaofukraine.com/display.asp?AddButton=pages\O\S\Ostrozky.htm ערך מהאנציקלופדיה האוקראינית]

אוסטרוגסקי
אוסטרוגסקי
קטגוריה:פולין: היסטוריה
קטגוריה:ליטא: היסטוריה
קטגוריה:אוקראינה: היסטוריה
טקאו פוקודה

טקאו פוקודה (ביפנית: 福田 赳夫; 14 בינואר 1905 – 5 ביולי 1995) היה פוליטיקאי יפני וראש ממשלת יפן ה-67.

==ביוגרפיה==
פוקודה נולד במחוז גונמה ולמד באוניברסיטת טוקיו. לפני מלחמת העולם השנייה שירת פוקודה כבירוקרט במשרד האוצר, ולאחר מכן היה המזכיר הכללי של הממשלה.

פוקודה קיבל מושב בבית הנבחרים של יפן ב-1952, ובו יצג את המחוז שלו. הוא נבחר למזכיר המפלגה הליברלית-דמוקרטית ב-1957 וכיהן במספר תפקידים, בהם שר החקלאות, היערנות והדיג (1959–1969), שר האוצר (1971–1973), והמנהל הסוכנות לתכנון כלכלי (1974–1976). הוא היה מועמד לראשות הממשלה ב-1972, אך הפסיד לקקואיי טנאקה.

הוא קיבל את נשיאות המפלגה הליברלית-דמוקרטית צידי טקאו מיקי, לאחר אובדן הרוב בבית הנבחרים בבחירות של 1976. המפלגה נותרה בשלטון, אך נאלצה להסתמך על תמיכת מפלגות קטנות יותר, שהקנו לה רוב מוחלט. אף על פי שהיה ידוע בתור נץ פוליטי בתחום יחסי החוץ, ספג פוקודה ביקורת על כך שנכנע לדרישות הטרוריסטים מהצבא האדום היפני שחטפו את טיסה 472 של ג'פאן איירליינס.

במאמץ למזער את תופעת הסיעתיות בתוך המפלגה, הנהיג פוקודה בחירות מקדימות. בבחירות הראשונות, שנערכו בסוף 1978, הביס אותו מסיושי אוהירה והתמנה לנשיא המפלגה, בעוד פוקודה נאלץ להתפטר. הוא פרש מהחיים הפוליטיים ב-1990.

בנו הבכור, יסואו פוקודה, התמנה לתפקיד ראש ממשלת יפן בספטמבר 2007, לאחר התפטרותו של שינזו אבה, ונותר בתפקיד במשך שנה. בכך היה בנו הראשון של ראש ממשלת יפן המכהן כראש הממשלה בעצמו. בנוסף, ראש הממשלה ג'ונאיצ'ירו קואיזומי החל דרכו הפוליטית בתור מזכירו של פוקודה, והשניים נותרו בקשר לאורך השנים.

==קישורים חיצוניים==

* 

קטגוריה:ראשי ממשלת יפן
קטגוריה:שרי החוץ של יפן
קטגוריה:בוגרי אוניברסיטת טוקיו
קטגוריה:יפנים שנולדו ב-1905
קטגוריה:יפנים שנפטרו ב-1995
אבי נאור

אנדרטה לזכר בנו רן נאור שנהרג בתאונת דרכים ולזכרו הוקמה עמותת [[אור ירוק. הפסל הוא ישראל פרימו]]
אבי (אבינועם) נאור (נולד ב-1948) הוא איש עסקים ישראלי. בעבר כיהן כיושב ראש הרשות הלאומית לבטיחות בדרכים וכמנכ"ל אמדוקס. חתן פרס ישראל למפעל חיים לשנת ה'תשע"ד.

==ביוגרפיה==

אבי נאור נולד בעיר חיפה וגדל בקריית טבעון.

בשנת 1982 היה שותף, יחד עם בועז דותן, להקמת חברת "עורק אינפורמיישן" מקבוצת עורק, לימים חברת "אמדוקס". בחברה זו שימש כסמנכ"ל ולימים מנכ"ל, עד שפרש מהחברה בשנת 2002.

בשנת 1997 ייסד, יחד עם אשתו דאז יונה נאור, את עמותת "אור ירוק" לזהירות בדרכים, לאחר שבנם רן נהרג בתאונת דרכים ב-1995, בגיל 19. 

הוריו שכלו גם הם בן בתאונת דרכים - ראובן, שנהרג עוד לפני שנולד אבי.

ב-2010 מונה ליו"ר חברת "ריטליקס".

אבי נאור הוא מייסד [https://web.archive.org/web/20150918192639/http://www.naorfund.org.il/ קרן נאור] ויושב ראש [http://www.shahaff.com/ קרן שח״ף], שותפות פילנתרופית התומכת בתנועה של 200 קהילות צעירים משימתיות המתיישבות בפריפריה הגאו-חברתית ופועלות לצמצום פערים חברתיים. 

נאור הוא התורם המוביל בישראל ביחס להונו ותורם כ-4% מהונו העצמי מדי שנה. 

זכה בעיטור הנשיא לשנת 2013. בשנת 2014 הוענק לו פרס ישראל למפעל חיים.

נאור נשוי לאתי נאור, עובדת אמדוקס לשעבר.

==קישורים חיצוניים==
* 
* 
* 
* 
* [http://www.newswire.co.il/he/News/b990452a-cb34-4d9b-8fb8-bd440b87d05f אבי נאור ימונה ליו"ר ריטליקס], באתר חברת ריטליקס, 6 בספטמבר 2010
* 
* 

==הערות שוליים==

קטגוריה:אנשי עסקים ישראלים
קטגוריה:מייסדי חברות תוכנה ישראלים
קטגוריה:נדבנים ישראלים
קטגוריה:מנכ"לי אמדוקס
קטגוריה:מקבלי עיטור הנשיא
קטגוריה:מקבלי אות הנשיא להתנדבות
קטגוריה:זוכי פרס ישראל על תרומה מיוחדת לחברה ולמדינה
קטגוריה:יושבי ראש ונשיאי עמותות
קטגוריה:יושבי ראש מועצת הרשות הלאומית לבטיחות בדרכים
קטגוריה:ישראלים שנולדו ב-1948
כריסטופר לויד (תסריטאי)

כריסטופר לויד (באנגלית: Christopher Lloyd; נולד ב-18 ביוני 1960) הוא תסריטאי ומפיק טלוויזיה אמריקאי. זכה בתשעה פרסי אמי.

==קריירה==
עבודת התסריטאות הראשונה של לויד הייתה ארבע העונות הראשונות של הסדרה "בנות הזהב". הוא היה גם הכותב והמפיק של הסדרות "כנפיים", "פרייז'ר", "לא בכושר", "בחזרה אליך" ו"משפחה מודרנית". בסדרה פרייז'ר היה מפיק שותף בכיר בין השנים 1993–1994, ומפיק בפועל בין 1994–2000 ושוב ב-2003–2004.

בהמשך יצר כתסריטאי את סרט האנימציה "חיים בזרם", אשר עליו קיבל את פרס אנני לתסריט הטוב ביותר.

בשנת 2005 יצר וכתב את הסיטקום "טיפול משפחתי" לרשת CBS. לסודרו תוכננו 22 פרקים אך הסדרה בוטלה לאחר 14 פרקים, טרם שודרו כל הפרקים. 

==ביוגרפיה==
אביו של לויד היה כותב הסיטקומים דייוויד לויד (1934-2009).

לויד נשוי לשחקנית והמדבבת ארלין סורקין, שידועה בעיקר בקול של הארלי קווין מבאטמן - הסדרה המצוירת. לזוג שני בנים.

== קישורים חיצוניים ==
* 

קטגוריה:תסריטאי טלוויזיה אמריקאים
קטגוריה:זוכי אמי בפריים טיים: תסריט לקומדיה
קטגוריה:זוכי פרס אנני - תסריט
קטגוריה:אמריקאים שנולדו ב-1960
ג'ונתן בראונלי

ג'ונתן (מימין) ואליסטר בראונלי
ג'ונתן (ג'וני) בראונלי (באנגלית: Jonathan Brownlee; נולד ב-30 באפריל 1990) הוא טריאתלט בריטי, זוכה מדליית זהב (טוקיו 2020) בתחרות הקבוצתית המעורבת, זוכה מדליית כסף (ריו דה ז'ניירו 2016) ומדליית ארד (לונדון 2012) במשחקים האולימפיים, אלוף העולם (2012) וסגן-אלוף אירופה (2011).
== ביוגרפיה ==
בראונלי נולד בלידס שבאנגליה ולמד בברדפורד. אמו הייתה שחיינית ואביו רץ. את אימוני הטריאתלון החל כנער יחד עם אחיו הבכור אליסטר בראונלי, והחליט להקדיש לכך את עתידו לאחר שראה את אחיו משתתף באליפות אירופה לצעירים ב-2002. הוא זכה במדליית ארד באליפות אירופה לנוער ב-2008 ובמדליית זהב שנה אחר כך. ב-2010 זכה במדליית זהב בסבב תחרויות אליפות העולם עד גיל 23 ובמקום ה-38 בבוגרים, במהלך הסבב זכה במקום השני בטריאתלון לונדון באותה שנה זכה במדליית כסף באליפות אירופה עד גיל 23. ב-2011 ניצח בתחרות הסבב העולמי בלוזאן, סיים שני בסידני ובמדריד ושלישי בלונדון ובבייג'ינג, בסיכום הכללי זכה במדליית כסף אחרי אחיו אליסטר, שזכה באליפות העולם. באליפות אירופה ב-2011, סיים אחרי אחיו פעם נוספת וזכה במדליית כסף. ב-2012 ניצח בשתי התחרויות הראשונות בהן השתתף במסגרת סבב אליפות העולם, בסן דייגו ובמדריד וסיים שני בתחרות בקיצביהל לאחר אחיו, בהמשך השנה ניצח בתחרות בסטוקהולם וסיים שני באוקלנד מה שהביא לו את הזכייה באליפות העולם באותה שנה.

הוא ייצג את בריטניה באולימפיאדת לונדון, במהלך התחרות קיבל עונש של 15 שניות עיכוב, אף על פי כן, זכה במדליית ארד לאחר אחיו שניצח בתחרות וחאבייר גומס הספרדי שסיים שני. באולימפיאדת ריו דה ז'ניירו (2016) סיים שני לאחר אחיו וזכה במדליית כסף. באולימפיאדת טוקיו זכה עם נבחרת בריטניה במדליית זהב בתחרות הקבוצתית המעורבת ובתחרות האישית סיים במקום החמישי.

==קישורים חיצוניים==

* 
* [http://www.bbc.co.uk/sport/0/olympics/18247695 London 2012: How Alistair and Jonny Brownlee took on the world], אתר BBC, 31 במאי 2012
* [http://www.bbc.co.uk/sport/0/olympics/14221354 פרופיל] באתר BBC
* 

קטגוריה:טריאתלטים בריטים
קטגוריה:טריאתלטים באולימפיאדת ריו דה ז'ניירו (2016)
קטגוריה:טריאתלטים באולימפיאדת לונדון (2012)
קטגוריה:אלופים אולימפיים: טריאתלון
קטגוריה:אלופים אולימפיים מבריטניה
קטגוריה:לידס: אישים
קטגוריה:בריטים שנולדו ב-1990
קטגוריה:רצים באולימפיאדת טוקיו (2020)
ומפירו (קוקטייל)

ומפירו (באנגלית: Vampiro) הוא קוקטייל המורכב מטקילה בהירה, מיץ עגבניות, מיץ תפוזים, דבש, בצל, פלפל צ'ילי, רוטב ווסטרשייר, מלח בישול וקרח. 

==מתכון ומפירו לדוגמה==
קיימים כמה מינונים למרכיבי הקוקטייל ודרכים אחדות להכנתו והגשתו, אם כי היחס בין המרכיבים נשמר פחות או יותר. מתכון לדוגמה הוא:
 
50 מ"ל טקילה סילבר, 70 מ"ל מיץ עגבניות, 30 מ"ל מיץ תפוזים, 10 מ"ל מיץ ליים, כפית דבש, חצי פרוסת בצל קצוצה, מעט פלפלות צ'ילי אדומות פרוסות, כמה טיפות של רוטב ווסטרשייר, קורט מלח בישול וקרח.

את כל המרכיבים יש לשים בשייקר, לנער היטב, למזוג לכוס אולד פאשן מלאה בקרח גרוס ולקשט בפלפלות צ'ילי אדומות.

==לקריאה נוספת==
* עופר קורן, 69 קוקטיילים, פרדס חנה כרכור: הוצאת אלרן, 2003, עמ' 36

==קישורים חיצוניים==
* [http://www.iba-world.com/index.php?option=com_content&view=article&id=88&Itemid=532 ומפירו באתר IBA WORLD]

קטגוריה:קוקטיילים
שלמה דסקל

שלמה (שלוימי) דסקל הוא זמר חרדי חסידי-אמריקאי.

==ביוגרפיה==
דסקל נולד בישראל בבני ברק, כבחור שר במקהלות חסידיות, לאחר נישואיו היגר לארצות הברית, אלבומו הראשון יצא לאור בשנת 2003 כאוסף של שירים מוכרים, בהמשך הוציא עוד שני אלבומים עם שירים חדשים, לצד זה יצא לאור בהפקת המפיק יוחי בריסקמן סידרה בשם "רילקס" (Relax) של יצירות ארוכות הכוללות מיקס של שירים מוכרים שקטים ומרגשים המושרים על ידי דסקל, הסדרה זכתה להצלחה רבה ונמכרה ברבבות עותקים.

הזמר דסקל מצליח לשלב באלבומיו מגוון נרחב ביותר של סגנונות.
שלומי דסקל הוא אחיו של הזמר החסידי יענקי דסקל.

==דיסקוגרפיה==
===אלבומים===
* טאנץ מיט שלומי דסקל (2003)
* כדי (2006)
* פותח את ידיך (2008)
* פרויקט 3 (2009)
* רילקס (Relax) (סידרה של 3 חלקים 2010–2007)
* בואו לרקוד (2012)
* לא שייך (2016)
* הארציג (סידרה של 3 חלקים –2020)

===השתתפות באלבומים===
* מתנה טובה (מסדרת שיר) - של שלמה יהודה רכניץ
* מונה 7 - הכל לטובה, מונה רוזנבלום, 2017
* טביעת אצבע, 2019
* לב אל הנשמה, משה חזקי' וייס, 2019
* תנועות, 2022

===סינגלים===
* שטר התנאים - עם מקהלת שירה, 2016
* והנה - עם אחיו יעקב יהודה דסקל, ילד הפלא אברהם חיים גרין ומקהלת שירה, 2016
* מאמע רחל - עם ילד הפלא אברהם חיים גרין ומקהלת שירה, 2017
* י־ה אכסוף - עם מקהלת זמירות וילד הפלא שלום סאל, לחן של רבי אהרון הגדול מקרלין, 2018
* חופה - עם מקהלת ידידים, 2018
* מחרוזת ימים נוראים - עם אהרלה סמט, פינקי ובר, ילד הפלא שלום בראדט ומקהלת שירה, 2018
* מחרוזת ימים נוראים מלחניו של משה גולדמן - עם מקהלת שירה ומקהלת הילדים שיר ושבח, 2018
* מחרוזת ימים נוראים - עם מנדי בריל, 2019
* אבא - קאבר לשירם של אברהם פריד וארי היל בלחן של בנצי שטיין, 2019
* ביד היוצר - יחד עם אחיו יעקב יהודה דסקל, 2020
* איך שמעק - יחד עם אחיו יעקב יהודה דסקל, 2021
* פתחו לי - עם מקהלת שירה, אברומי ברקו ומקהלת הילדים יונגערליך, 2021

==קישורים חיצוניים==

* 
* [http://www.chasidinews.com/tag/שלומי-דסקל על שלמה דסקל באתר חסידי ניוז]
* [https://www.youtube.com/watch?v=JfFlZxGlw8o שר את השיר 'מלך מלכי המלכים'], שירו של אייל גולן

==הערות שוליים==

קטגוריה:זמרים חסידיים
קטגוריה:זמרים אמריקאים
קטגוריה:חרדים אמריקאים
קטגוריה:מוזיקאים יהודים אמריקאים
נבו-מוכין-זרי

מוכין-זרי (ככל הנראה קיצור השם Nabu-Mukīn-Zēri שמשמעותו: האל נבו יכונן זרע; ביוונית Χινζηρος) מלך על בבל בשנים 729-731 לפנה"ס לאחר שלכד את כס המלוכה מידי קודמו נבו שומה-אוכין השני.

לאחר שלוש שנים הובס מוכין-זרי בידי תגלת פלאסר השלישי בשערי בירתו והמרד הבבלי דוכא בידי האשורים. 
עד לאירוע זה, לא אכפו האשורים שלטון ישיר של מלך אשור על בבל. מגמה זו הופסקה לאחר מרד מוכין זרי. 
== קישורים חיצוניים ==
<div class="mw-content-ltr">
*Dubovský, Peter., [http://www.bsw.org/Biblica/Vol-89-2008/Assyrian-Downfall-Through-Isaiah-S-Eyes-2-Kings-15-23-The-Historiography-Of-Representation/30/article-p7.html Hezekiah and the Assyrian Spies], Roma 2006.
</div>

קטגוריה:ערכים שבהם תבנית בריטניקה אינה מתאימה
קטגוריה:מלכי בבל
האצ'יסון ומפואה

האצ'יסון ומפואה (באנגלית: Hutchison Whampoa Limited) הוא תאגיד בינלאומי הונג קונגי, הנמצא ברשימת 500 החברות הגדולות של מגזין Fortune, ואחת החברות הגדולות בבורסת הונג קונג. בין החזקות החברה ניתן למצוא את נמלי הים הגדולים בעולם, חברות תקשורת מ-14 ארצות המופעלות תחת שלושה מותגים, נדל"ן ותשתיות.

==היסטוריה== 
האצ'יסון ומפואה היא מיזוג של שתי החברות שנוסדו במאה ה-19. "רציפי הונג קונג ומפואה", שהוקמה בשנת 1863 על ידי הסוחר הבריטי ג'ון דופון האצ'יסון, והאצ'יסון אינטרנשיונל שהוקמה בשנת 1877. בשנת 1960 עברה השליטה על "רציפי הונג קונג ומפואה" לידי "האצ'יסון אינטרנשיונל". ובשנת 1977 רכשה "האצ'יסון אינטרנשיונל" את כל יתרת המניות של "רציפי הונג קונג ומפואה", החברות מוזגו ונוצרה חברת "האצ'יסון ומפואה". הדבר התבצע תחת הנהגתו של סר דאגלס קלאג (1917–1981).

למרות נכסיה הטובים בתחומים רבים, נקלעה החברה לבעיות כספיות, מהן נחלצה במימונו של בנק HSBC, שקיבל בתמורה 22% מהחברה. בעקבות משבר זה, הוחלף סר דגלאס קלאג. ב-25 בספטמבר 1979, עם סיום המסחר בלונדון, הכריז HSBC כי הוא מוכר את חלקו בחברה תמורת 639,000,000 דולר הונג קונגי.

==החברה==
החברה פועלת כיום ב-54 מדינות והיא מעסיקה כ 230,000 עובדים ברחבי העולם. החברה עוסקת בחמישה תחומי ליבה:
* נמלים ושירותים הקשורים לספנות
* נדל"ן ובתי מלון 
* קמעונאות
* תשתיות, אנרגיה והשקעות שונות
* תקשורת

==פעילות בישראל==
האצ'יסון ומפואה היא מהמשקיעים שהקימו את חברת פרטנר ב-1999. בתקופה זו היא הייתה הבעלים של קבוצת אורנג' העולמית, ומכאן הגיע לפרטנר המותג אורנג'. בשנת 2009 מכרה החברה את פרטנר לאיש העסקים אילן בן דב. אך בעקבות קשיים כלכליים מכר בן דב בינואר 2013 את רוב החזקותיו בפרטנר לחברת ההחזקות של חיים סבן, "סבן קפיטל". סבן רכש כ-33 אחוז ממניות החברה.

=== האצ'יסון ווטר ===
האצ'יסון שותפה באמצעות חברת "האצ'יסון מים בע"מ" עם חברת הנדסת התפלה במיזם הקמה ותפעול של מתקן התפלה שורק לאחר שזכו בזיכיון ב-2010.<ref></ref> המתקן החל לפעול באוגוסט 2013. ב-2019 בעקבות זיוף נתוני מליחות במתקן שאפשרו לחסוך למפעילים כ-12 מיליון ש"ח, הוטל עליו קנס.<ref></ref>

בנובמבר 2012 רכשה החברה את חממת כינרות תוך החייבות להשקעה של 100 מיליון שקל במשך שמונה שנים.<ref></ref>

החברה שותפה גם בבעלות על תחנת כוח בעמק הירדן.<ref></ref>

ב-2020 הפסידה החברה ל-IDE טכנולוגיות במכרז על הקמת שורק 2 לאחר הפעלת לחץ אמריקאי למניעת זכייתה במכרז.<ref></ref>

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הונג קונג: חברות
מדליית המלחמה של הכוח הטריטוריאלי

מדליית הכוח הטריטוריאלי (באנגלית: Territorial Force War Medal) היא מדליית מערכה שהוענק לחברי הכוח הטריטוריאלי של בריטניה, כוח של מתנדבים, בתפקידי צבא וסיעוד ששירתו מחוץ לשטחה היבשתי של בריטניה במערכות שהיו חלק ממלחמת העולם הראשונה. מדובר באות הנדיר ביותר מבין חמש המדליות המקבילות, המדליות הגדולות של מלחמת העולם הראשונה.

==זכאות==
המדליה הופקה באפריל 1920 לחברי הכוח שהתנדבו לשירות, והצהירו, או חתמו על נכונותם לשרת מחוץ לשטחה היבשתי של המדינה לפני ה-30 בספטמבר 1914 ואכן שירתו מעבר לים במסגרת המלחמה בין התאריכים ה-5 באוגוסט 1914 וה-11 בנובמבר 1918 כולל. אף על פי כן הכיתוב על המדליה מתייחס לשנים 1914-1919 למרות המוזכר למעלה בגלל שבחוק הבריטי שנות המלחמה מוגדרות עד ל-1919.

תנאי נוסף היה שהמתנדבים יהיו כאלה שהתגייסו לכוח לפני תחילת המלחמה (4 באוגוסט אותה שנה) או מתנדבים שכבר שירתו בכוח לפחות 4 שנים טרם התקופה המדוברת והתגייסו שוב לפני סוף ספטמבר.

הזכאים למדליה זו בהכרח היו מי שלא היה זכאי לקבל את כוכב 1914 או כוכב 1914-1915.

==תיאור==
* המדליה עשויה ארד, צורתה עגולה, וקוטרה 36 מילימטר.
* על החזית מופיעה דמותו חשופת הראש של המלך ג'ורג' החמישי ופניו פונים כלפי שמאלה. כמו כן מופיע הכיתוב GEORGIVS V BRITT : OMN : REX ET IND : IMP שמשמעו "המלך ג'ורג' החמישי, מלך כל הבריטים, וקיסר הודו".
* בצידה האחורי מופיע הכיתוב, מלמעלה למטה: FOR / VOLUNTARY / SERVICE / OVERSEAS / 1914-19, שמשמעותו בעברית "על שירות התנדבותי מעבר לים 1914-19".
* האות שנלווה למדליה הוא צהוב עם שני פסים ירוקים.

==קישורים חיצוניים==

קטגוריה:הממלכה המאוחדת: עיטורים
קטגוריה:מלחמת העולם הראשונה: אותות ועיטורים
JDN

חדשות JDN (ראשי תיבות של Jewish Daily News, בעברית: חדשות יהודיות יומיות, ביידיש: אידישע טעגליכע נייעס) הוא אתר חדשות ותוכן חרדי המוביל בקטגוריית האתרים המסוננים.

==היסטוריה==
בשנת 2008 החל נפתלי אונגר, אחיינו של האדמו"ר רבי מרדכי דוד אונגר מבאבוב 45 מארצות הברית, להפיץ במייל תמונות וסרטונים מאירועים בחצרות אדמו"רים, תחת הכותרת JDN – אידישע טעגליכע נייעס. לדבריו, אלפים נרשמו לקבלת החומר.

בשנת 2011 נוסד אתר האינטרנט 'חדשות JDN'<ref></ref>. בתחילה עבד האתר בשיתוף פעולה עם בעלי המייל JDN, אך לאחר תקופה הם נפרדו, כשבעלי המייל מתמקדים בעיקר בחדשות חסידיות בארצות הברית, ובעלי האתר מתמקדים בחדשות חרדיות וכלליות בישראל.

בעל האתר היה מנהל אתר האינטרנט "טוג" שנסגר עקב קריאת הרבנים משנת 2009 שלא לגלוש ברשת האינטרנט. לאחר מכן העורך הראשי ומנכ"ל האתר היה יחיאל (חיליק) טברסקי, בנו של האדמו"ר ר' אברהם יהושע העשיל מטשארנאביל (טשרנוביל) - אשדוד. 

משנת 2016 – תשע"ו הבעלים הוא דודי ברנשטיין - מו"ל קבוצת JDN. באותה שנה הושקה אפליקציית מובייל לאתר ובתקופה זאת האתר שוב החל לשלוח מייל יומי עם עיקרי החדשות. 

כיום האתר מפרסם חדשות מהארץ ומהעולם וכן חדשות מהמגזר החרדי. הכתבות החדשותיות המפורסמות באתר הן בסגנון הדומה לזה של העיתונים היומיים החרדיים. כמו כן באתר קיימים מדורים שונים בהם מתפרסם תוכן מגוון שאינו חדשותי ומתפרסמים בו גלריות תמונות וסרטוני וידאו מחצרות האדמו"רים והרבנים והוא משתף פעולה עם כמאה צלמים המתעדים את החצרות החסידיות. 

בשנת 2020 רכש האתר את העיתון הדיגיטלי 'שחרית' ומדי יום מופיע בעיתון מדור תמונות בשיתוף האתר.

== קבוצת JDN ==
'חדשות JDN' הוא חלק מקבוצת התקשורת הגדולה במגזר החרדי – 'קבוצת JDN' שמקדמת תקשורת נקייה ומותאמת לציבור החרדי. בחזון הקבוצה נכתב: <ref></ref>. בדומה לכלי התקשורת הממסדיים במגזר החרדי, כלי התקשורת של הקבוצה לא מדווחים על אירועים פליליים או מחלוקות בין רבנים במגזר החרדי וקיימת אצלם 'ועדת רבנים' אשר מפקחת על התוכן. 

בין כלי תקשורת ואתרי שירות ב'קבוצת JDN' – אתר 'חדשות JDN', העיתון הדיגיטלי 'שחרית', קו החדשות הטלפוני המאושר על ידי ועדת הרבנים לענייני תקשורת - 'מידע לכל', אתר ומגזין 'הבית של הנדל"ן', מגזין 'קהילות', אתר 'עבודות לחרדים', אתר הקניות 'גלאט שופ', אתר חיפוש מסעדות 'בהשגחה', רדיו 'גאולה FM' ו'ביטוח JDN'.

== עורכי האתר ==
בשנותיו הראשונות ערך את האתר יחיאל (חיליק) טברסקי שגם שימש כמנכ"ל האתר. ב-2017 מונה לעורך ראשי יהונתן אלוני ששימש בתפקיד עד 2019, אז מונה שמואל קרמרסקי (בשם העט שמואל בן-צבי) לעורך האתר<ref></ref>. לאחר מערכת הבחירות לכנסת ה-21 מונה יעקב בנדה לעורך הראשי<ref></ref>. באוגוסט 2021 שב קרמרסקי לקבוצת JDN<ref></ref> כעורך הראשי של היומון הדיגיטלי החרדי "שחרית".
{| class="wikitable"
|+עורכי חדשות JDN לפי שנים
! עורך ראשי
! שנים
|-
| יחיאל (חיליק) טברסקי
| הקמת האתר–2017
|-
| יהונתן אלוני
| 2017–2019
|-
| שמואל קרמרסקי
|20 19–2021
|-
| יעקב בנדה
| 2021–2023
|}

== ראו גם ==

* תקשורת חרדית

* :קטגוריה:אתרי אינטרנט חרדיים

* אתרי אינטרנט

* יהדות חרדית

==קישורים חיצוניים==
* 
מוטי רובינשטיין, [https://pashkevil.co.il/29601/ הקמפיין הנקי של Jdn: “כולם מסקרים את הציבור החרדי. אנחנו חרדים”], באתר פאשקעוויל, 5 בפברואר 2017

==הערות שוליים==

קטגוריה:אתרי אינטרנט חרדיים
קטגוריה:אתרי אינטרנט שהושקו ב-2011
קטגוריה:אתרי חדשות ישראליים
קצין אג"ם

קצין אג"ם (קצין אגף מטה) הוא קצין מטה במפקדה. הוא הקצין המרכזי במטה לאחר סגן מפקד היחידה (גדוד או חטיבה) או לאחר הרמ"ט (ראש המטה ברמת האוגדה), ואחראי על תיאום פעולת המטה המקצועי בתחומי הפו"ש - הפיקוד והשליטה, הסיוע הקרבי והמנהלה.<ref></ref>

קצין האג"ם אחראי על תכנון וביצוע משימות המוטלות על מפקד היחידה, הכנת פקודות ופיקוח על ביצוען, דאגה לקיום תקין של כל הדרוש לביצוע המשימות ובפרט לפיקוד ושליטה על הכוחות, גיבוש תורת לחימה ליחידה ופיקוח על קיומה תוך תכנון ארוך טווח של בניית הכוח וכשירותו בהדרכה, אימונים ותרגולים ופיקוח על קציני המנהלה של המפקדה בתחומי אבטחה.

הסימול בצבאות נאט"ו לתפקיד מטה זה הוא G3.

== ראו גם ==
* אגף המבצעים
* מטה (צבא)

== לקריאה נוספת ==
* המילון למונחי צה"ל, אג"ם/תוה"ד 2003

== הערות שוליים ==

קטגוריה:פיקוד ושליטה
קטגוריה:מקצועות צבאיים